Diari Oficial de la Generalitat Valenciana


Sumari del DOGV 5037, del 28-06-2005 (2005/7263)

Informació pública de l'alternativa tècnica de programa d'actuació integrada formulada per l'AIU Av. Assagador d'Estivella, per al desenvolupament per gestió indirecta de la unitat d'execució de l'avinguda de l'Assagador, número 2, del sector del sòl urbà U.Q.4.7 de les normes subsidiàries d'Estivella.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5037

Data del DOGV
:   28-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7263


Organisme emissor
:   Ajuntament d'Estivella

Tipus de document
:   Anunci

Informació pública de l'alternativa tècnica de programa d'actuació integrada formulada per l'AIU Av. Assagador d'Estivella, per al desenvolupament per gestió indirecta de la unitat d'execució de l'avinguda de l'Assagador, número 2, del sector del sòl urbà O.P.4.6 de les normes subsidiàries d'Estivella. [2005/F7263]
  
Per mitjà del Decret de l'Alcaldia de data 27 de maig de 2005, s'ha resolt:
  
«Vista l'alternativa tècnica de programa d'actuació integrada de la unitat d'execució de l'avinguda de l'Assagador, número 2, promogut per l'AIU Av. Assagador d'Estivella, per al sector del sòl urbà Z.H.1.7 de les normes subsidiàries d'Estivella.
  
Atés que de conformitat amb el que establix l'article 45 de la Llei de la Generalitat Valenciana 6/1994, de 15 de novembre, Reguladora de l'Activitat Urbanística en esta comunitat (LRAU), en relació amb els apartats A) i B) de l'article 32, s'ha presentat a les dependències d'este ajuntament la documentació següent: memòria de l'alternativa tècnica, projecte d'urbanització, projecte de reparcel·lació i sol·licitud de cèdula d'urbanització.
  
Fent ús de les atribucions conferides per la llei, i de conformitat amb el que establixen els articles 45, 46 i 47 de la citada normativa urbanística, he resolt:
  
Primer. Sotmetre a informació pública l'alternativa tècnica de programa d'actuació integrada formulada per l'AIU Av. Assagador d'Estivella, per al desenvolupament per gestió indirecta de la unitat d'execució de l'avinguda de l'Assagador, número 2, del sector del sòl urbà Z.G.5.7 de les normes subsidiàries d'Estivella, conté la documentació següent: memòria de l'alternativa tècnica, projecte d'urbanització, projecte de reparcel·lació i sol·licitud de cèdula d'urbanització.
  
Segon. La informació pública s'anunciarà per mitjà d'edicte publicat en un diari d'informació general editat a la Comunitat Valenciana i, posteriorment, en el Diari Oficial de la Generalitat Valenciana. Durant 20 dies hàbils, comptats des de l'endemà de la publicació de l'edicte en el Diari Oficial de la Generalitat Valenciana, es podran presentar al·legacions o alternatives tècniques en competència, previ compliment del que establix l'article 46.3 de la LRAU, 6/1994.
  
Les proposicions juridicoeconòmiques es presentaran durant els cinc dies següents al venciment del termini anterior. Este termini podrà quedar prorrogat per 20 dies addicionals si durant els 10 primers dies d'informació pública, alguna persona es comprometera a presentar una alternativa tècnica substancialment diferent de la inicial i presentara caució d'això. La pròrroga es farà constar en l'expedient, s'anunciarà al tauler d'anuncis d'este ajuntament, i es comunicarà als que per desconéixer-la presenten pliques prematurament.
  
Tercer. L'acte d'obertura de pliques es realitzarà en la següent data hàbil a la conclusió del termini per a presentar-les, excepte dissabte, en el saló de plens d'este ajuntament.
  
Quart. Totes les actuacions podran ser objecte de consulta i al·legacions pels interessats, durant els 10 dies següents al de l'obertura de les pliques. Així mateix, es fa constar que per a informació dels interessats, l'expedient administratiu, que conté còpia íntegra de la documentació expressada, queda depositat a l'Oficina Tècnica d'este ajuntament, en horari d'oficina.
  
Cinqué. Remeteu així mateix avís del contingut de l'anunci als titulars cadastrals de drets afectats per l'actuació proposada, en els termes de l'article 46.3 de la LRAU, 6/1994.
  
Sisé. Comuniqueu el present acord a l'entitat proponent i als Servicis Tècnics Municipals perquè en prenguen coneixement i als efectes oportuns.»